ผมมีฟันคุดขึ้นที่กามล้างด้านซ้ายฟันพึ่งจะออกมาหน่อยเดียวยังไม่รู้ว่าขึ้นตรงรึป่าวครับแต่ไม่ปวดนอกจากเคี้ยวอาหารแล้วมีปวดนิดนิดหน่อยถ้าปล่อยไว้จะเป็นไรรึป่าวครับ แต่ฟันกลามผมผุน่าจะเพราะฟันคุดแต่ผมไปอุดก็ไม่ได้บอกไรอะครับ
สวัสดีค่ะ Model,ฟันคุด คือ การที่ฟันแท้ โผล่ขึ้นไม่พ้นกระดูกและเหงือก สาเหตุส่วนใหญ่เกิดจากขนาดของกรามไม่สัมพันธ์กับขนาดของฟัน ลักษณะอาการของฟันคุด คือ ปวด บวมบริเวณเหงือก บางคนอาจมีอาการบวมบริเวณคาง ทั้งนี้หากเกิดฟันคุดขึ้นแล้วไม่รักษา ผลที่ตามมาได้แก่1. การอักเสบของเหงือกที่ปกคลุมฟัน เพราะเศษอาหารมีโอกาสติดเข้าไปใต้เหงือกได้ง่าย และการทำความสะอาดมักทำได้ยาก เศษอาหาารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา2. ฟันคุดและฟันซี่ข้างเคียงเกิดการผุ เพราะซอกฟันระหว่างฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่3. การละลายตัวของกระดูก แรงดันจากฟันคุดที่พยายามดันขึ้นมา จะทำให้กระดูกรอบรากฟันและกระดูกรากฟันซี่ที่อยู่ข้างเคียงถูกทำลาย4. การเกิดถุงน้ำ ฟันคุดที่ทิ้งไว้นานอาจจะทำให้เนื้อเยื่อที่หุ้มรอบฟันคุดขยายใหญ่ขึ้นกลายเป็นถุงน้ำ แล้วโตขึ้นโดยไม่แสดงอาการเลย จนในที่สุดเกิดการทำลายฟันซี่ข้างเคียง และกระดูกรอบๆ บริเวณนั้น หากไม่เคยได้รับการตรวจฟันมักจะรู้ตัวอีกทีเมื่อเห็นใบหน้าเอียงหรือขากรรไกรข้างหนึ่งใหญ่กว่าอีกข้างได้5. กระดูกขากรรไกรหัก เนื่องจากการที่มีฟันคุดฝังอยู่จะทำให้กระดูกขากรรไกรบริเวณนั้นบางกว่าตำแหน่งอื่น เกิดเป็นจุดอ่อน เมื่อได้รับอุบัติเหตุหรือกระทบกระแทก กระดูกขากรรไกรบริเวณนั้นก็จะหักได้ง่ายดังนั้น หากมีฟันคุดอยู่ หรือไม่แน่ใจ ก็ควรไปพบทันตแพทย์และทำการสอบถามให้ชัดเจนค่ะ หากเป็นฟันคุดจริง ก็ต้องหาเวลาไปผ่าเอาฟันคุดออกค่ะ หากปล่อยทิ้งไว้นาน การรักษาก็จะยากยื่งขึ้นเรื่อยๆ และอาจเกิดผลต่างๆ ดังที่กล่าวไปค่ะ